**Ministru kabineta noteikumu projekta**

„Grozījumi Ministru kabineta 2016.gada 29.marta noteikumos Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta noteikumu projekts „Grozījumi Ministru kabineta 2016.gada 29.marta noteikumos Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” (turpmāk – Projekts) sagatavots saskaņā ar Eiropas Savienības struktūrfondu un Kohēzijas fonda 2014. – 2020.gada plānošanas perioda vadības likuma 20.panta 6. un 13.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai veicinātu Rīgas revitalizāciju, vides kvalitātes uzlabošanos, investīciju piesaistīšanu, uzlabotu nodarbinātību, sociālekonomisko situāciju, kā arī nodrošinātu integrētus ieguldījumus infrastruktūras attīstībā, Partnerības līgumā Eiropas Savienības investīciju fondu 2014. – 2020.gada plānošanas periodam uzsvērta nepieciešamība revitalizēt un attīstīt pilsētas degradētās teritorijas, kurās tiktu atjaunota ekonomiskā un sociālā attīstība un novērsta turpmākā vides un sociālekonomiskā stāvokļa degradācija, to panākot arī ar kultūras un sporta infrastruktūras objektu izveidi un pārbūvi.Darbības programma „Izaugsme un nodarbinātība” paredz, ka Rīgas pilsētas degradētās teritorijas tiks revitalizētas un tiks veicināta teritoriju ekonomiskā un sociālā aktivitāte, novērsta to turpmāka degradācija, rekonstruējot un izveidojot maza mēroga sabiedriskus objektus (piemēram, integrētus kultūras, darījumu tūrisma un sporta objektus), kas kalpos par katalizatoru attiecīgās teritorijas attīstībai, papildinot un veicinot citu, it īpaši privāto, investīciju piesaistīšanu, kā arī veicinās komercdarbību, nodarbinātību un sociālekonomiskās situācijas uzlabošanos attiecīgajās teritorijās. Darbības programma „Izaugsme un nodarbinātība” nosaka, ka tikai maza apjoma kultūras un ilgtspējīga tūrisma infrastruktūra atbilstoši Eiropas Parlamenta un Padomes 2013.gada 17.decembra Regulas  (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi „Investīcijas izaugsmei un nodarbinātībai” un ar ko atceļ Regulu (EK) Nr.1080/2006” (turpmāk – Eiropas Parlamenta un Padomes regula Nr.1301/2013) 3.panta (1) punkta (e) apakšpunktā minētajam var tik atbalstīta veicot Eiropas Reģionālās attīstības fonda (turpmāk – ERAF) ieguldījumus saskaņā ar Eiropas Parlamenta un Padomes regulas Nr.1301/2013 5.panta (6) punkta (c) apakšpunktam. Atbalsts netiek plānots liela mēroga kultūras un tūrisma infrastruktūras attīstībai, ieguldījumi, kas satur vairākus nelielus objektus infrastruktūrā var tikt atbalstīti kā daļu no plašākas teritorijas attīstības stratēģijas, ieskaitot papildu atbalsta pasākumus, lai maksimāli palielinātu to izaugsmi un radītu darbavietu potenciālu. Tas attiecas, jo īpaši uz ieguldījumiem dabas un kultūras mantojuma saglabāšanai, aizsardzībai un attīstībai (Eiropas Parlamenta un Padomes regulas Nr.1301/2013 5.panta (6) punkta (c) apakšpunktā noteiktā investīciju prioritāte), kur potenciāls, lai radītu ilgtspējīgu izaugsmi un nodarbinātību, ir augstāks kā vidēji citur. Par ieguldījumiem maza mēroga infrastruktūrā uzskatāmi ieguldījumi, kur kopējās izmaksas nepārsniedz piecus miljonus *euro*. Eiropas Komisija ir izstrādājusi un šobrīd saskaņo grozījumus ERAF reglamentējošajos dokumentos, tai skaitā Eiropas Parlamenta un Padomes regulā Nr.1301/2013, izslēdzot no Eiropas Parlamenta un Padomes regulas Nr.1301/2013 3.panta 1.punkta e) daļas nosacījumus, kas paredz investīcijas tikai maza mēroga infrastruktūrā un no paskaidrojošajiem dokumentiem atsauci uz piecu miljonu *euro* ierobežojumu maza mēroga kultūras un tūrisma infrastruktūrai. Atbilstoši šiem grozījumiem Finanšu ministrija plāno 2017.gada pirmajā ceturksnī Eiropas Komisijā iesniegt grozījumus darbības programmā „Izaugsme un nodarbinātība” 5.6.1.specifiskā atbalsta mērķī „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” (turpmāk – 5.6.1.SAM), svītrojot atsauci uz piecu miljonu *euro* ierobežojumu. Par plānotajiem grozījumiem Finanšu ministrija ir informējusi Eiropas Komisiju.Finanšu ministrija 2016.gada 13.decembrī saņēma Eiropas Komisijas elektronisko atbildes vēstuli Nr.D5/JM/ib D(2016)7605563 par plānotajiem grozījumiem darbības programmā „Izaugsme un nodarbinātība” 5.6.1.SAM. Tajā Eiropas Komisija pateicas par sniegto informāciju un papildus norāda, ka jāņem vērā Eiropas Parlamenta un Padomes 2013.gada 17.decembra Regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 65.panta 9.punktā noteiktais, kas paredz, ka izdevumi, kas kļūst par atbilstīgiem izdevumiem programmas grozījumu rezultātā, ir atbilstīgie izdevumi tikai no dienas, kad Eiropas Komisijai tiek iesniegts grozīšanas pieprasījums. Ņemot vērā specifiskā atbalsta mērķi veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu un paredzot ieguldījumus tādu degradēto objektu un teritoriju revitalizācijā, kas paredzēs lielāko revitalizācijas efektu un lielākos privātos līdzieguldījumus, secināts, ka, nacionālā līmenī nosakot maza mēroga infrastruktūras izbūves vai pārbūves kopējo izmaksu ierobežojumu piecu miljonu *euro* apmērā, tiktu ierobežots potenciāli iespējamais sociālekonomisko ieguvumu apmērs, ko varētu sniegt ieguldījumi sabiedrisku, kultūras, sporta un infrastruktūras objektos bez šāda kopējo izmaksu apmēra ierobežojuma. Par to liecina arī atsevišķu specifiskā atbalsta mērķa ietvaros plānoto projektu izstrādātā izmaksu–ieguvumu analīze, kas uzskatāmi parāda, ka ar lielāku ieguldījumu apmēru iespējams iegūt augstākus sociālekonomiskās atdeves rādītājus. Ņemot vērā, ka specifiskā atbalsta mērķis ir radīt pēc iespējas lielāku revitalizācijas efektu, vienlaikus saglabājot racionālu maza mēroga infrastruktūras slieksni, lai izvairītos no ieguldījumiem infrastruktūrā, kas balstīti uz nesaimnieciskiem lēmumiem par turpmākajām infrastruktūras uzturēšanas iespējām, tiek piedāvāts palielināt maza mēroga infrastruktūras kopējo izmaksu apmēra slieksni no pieciem miljoniem *euro* uz 15 miljoniem *euro*.Infrastruktūras vienības kopējo izmaksu sliekšņa palielināšana līdz 15  miljoniem *euro* noteikta, pamatojoties uz veikto izpēti (pieejamo informāciju) par publisku būvju investīciju izmaksām uz vienu m2  2010. – 2015.gadā. Veicot izpēti konstatēts, ka publisko būvju vidējās izmaksas uz vienu m2 ir 2 000 *euro*. Apkopojot informāciju par 5.6.1.SAM ietvaros plānotajām izbūvējamām publiskajām būvēm, secināms, ka vidēji vienas 5.6.1.SAM infrastruktūras vienības vidējā platība ir 6 000 m2. Līdz ar to, lai nodrošinātu teritorijas sociālekonomisko attīstību, sniedzot pēc iespējas nozīmīgāku ieguldījumu 5.6.1.SAM mērķu un rādītāju sasniegšanā, kā arī nodrošinātu projektu īstenošanu plānotajā apjomā (objektā plānoto darbību pilnu pabeigtību), konstatēts, ka optimālākais ieguldījumu apjoms vienā infrastruktūras vienībā ir 15 miljoni *euro*.Revitalizējamo teritoriju attīstības stratēģijās norādītie dati par infrastruktūras vienību plānoto noslogojumu liecina, ka plānotais vidējais telpu noslogojums veidos aptuveni 70% no kopējā maksimālā infrastruktūras vienību noslogojuma. Pieņēmumi izstrādāti, pamatojoties uz salīdzināmu objektu noslogojuma informāciju. Augstais noslogojums liecina par investīciju apjoma palielināšanas nepieciešamību, lai nodrošinātu maksimālo infrastruktūras vienību funkcionēšanu.Ņemot vērā iepriekš minēto un lai varētu uzsākt 5.6.1.SAM projektu īstenošanu, Kultūras ministrija iesniedz attiecīgus grozījumus Ministru kabineta 2016.gada 29.marta noteikumos Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” (turpmāk – MK noteikumi Nr.188).Projektā paredzēti grozījumi MK noteikumu Nr.188 18.punktā, precizējot izmaksu apmēra slieksni no pieciem miljoniem *euro* uz 15 miljoniem *euro* MK noteikumu Nr.188 9.1.3.apakšpunktā noteiktajiem investīciju objektiem, kas uzskatāmi par mazām infrastruktūras vienībām.Ņemot vērā, ka maza mēroga infrastruktūras vienības kopējās izmaksas tiek palielinātas no pieciem miljoniem *euro* uz 15 miljoniem *euro*, nav nepieciešams noteikt ierobežojumu attiecībā uz nosacījumiem, ka gadījumā, ja infrastruktūras vienība vai teritorija, kurā izvietota infrastruktūras vienība, saskaņā ar 1972.gada Apvienoto Nāciju Izglītības, zinātnes un kultūras organizācijas Konvenciju par pasaules kultūras un dabas mantojuma aizsardzību iekļauta Apvienoto Nāciju Izglītības, zinātnes un kultūras organizācijas Pasaules mantojuma sarakstā, kopējās izmaksas nevar pārsniegt 10 miljonus *euro*.Ievērojot iepriekš minēto, no MK noteikumu Nr.188 18.punkta nepieciešams svītrot arī informāciju par kopējo izmaksu apjoma palielināšana līdz 10 miljoniem *euro* infrastruktūras objektiem, kas atrodas teritorijā, kura ir iekļauta UNESCO pasaules mantojuma sarakstā. Lai ieviestu minētās izmaiņas, papildus nepieciešams veikt grozījumus 5.6.1.SAM vērtēšanas kritērijos, 5.6.1.SAM projektu iesniegumu vērtēšanas kritēriju piemērošanas metodikā, 5.6.1.SAM projektu iesniegumu vērtēšanas kritēriju piemērošanas metodikas pielikumā un darbības programmā „Izaugsme un nodarbinātība”.Tā kā MK noteikumi Nr.188 neparedz revitalizējamo teritoriju attīstības stratēģiju grozījumu veikšanas kārtību, tad MK noteikumus Nr.188 nepieciešams papildināt ar 5.1 punktuparedzot 5.6.1.SAM uzraudzības padomes izveidi, kuras ietvaros tiktu uzraudzīta 5.6.1.SAM īstenošana, analizēts ieviešanas progress un izskatīti revitalizējamo teritoriju attīstības stratēģiju grozījumi. Uzraudzības padomes sastāvā tiks iekļauti atbildīgās iestādes, Kultūras ministrijas, Izglītības un zinātnes ministrijas un Rīgas pilsētas pašvaldības pārstāvji.Izskatot revitalizējamo teritoriju attīstības stratēģiju grozījumus, tiks vērtēts, vai grozījumu rezultātā: * netiek mainīti revitalizējamās teritorijas attīstības mērķi;
* netiek mainīts kopējais projekta īstenošanai nepieciešamais ERAF finansējums;
* vienas atsevišķas infrastruktūras vienības (atbilstoši MK noteikumu Nr.188 9.1.3.apakšpunktam) maksimālais kopējo izmaksu apmērs nepārsniedz 15  miljoni *euro*;
* projekta iesniedzējam, kas veic saimniecisko darbību un kam atbalsta sniegšana specifiskā atbalsta ietvaros būtu kvalificējama kā valsts atbalsts komercdarbībai, atbalsta summa, kas ietver ERAF līdzfinansējumu un citu publisko finansējumu, nepārsniedz starpību starp MK noteikumu Nr.188 [37.punktā](http://likumi.lv/ta/id/281473-darbibas-programmas-izaugsme-un-nodarbinatiba-5-6-1-specifiska-atbalsta-merka-veicinat-rigas-pilsetas-revitalizaciju#p37) norādītajām tiešajām attiecināmajām izmaksām un pamatdarbības peļņu no ieguldījuma.

Ņemot vērā to, ka izmaksu apmēra slieksnis tiek palielināts no pieciem miljoniem *euro* uz 15 miljoniem *euro*, papildus plānots veikt grozījumus 5.6.1.SAM vērtēšanas kritērijos un 5.6.1.SAM projektu iesniegumu vērtēšanas kritēriju piemērošanas metodikā.Ņemot vērā to, ka šobrīd neviens projekta iesniegums 5.6.1.SAM projektu iesniegumu atlases ietvaros nav iesniegts, minētie grozījumi MK noteikumos Nr.188 vienlīdzīgi attieksies uz visiem potenciālajiem projektu iesniedzējiem.Projektu ietvaros plānots organizēt metu konkursu ar mērķi iegūt revitalizējamās teritorijas apbūves metu (vai apbūves ieceri), kas tālāk izmantojams par pamatu būvprojekta izstrādei, līdz ar to nepieciešams papildināt MK noteikumu Nr.188 37.2.1.apakšpunktu, projekta tiešajās attiecināmajās izmaksās iekļaujot arī metu konkursa organizēšanas izmaksas, tai skaitā žūrijas komisijas atlīdzības un metu konkursa godalgu izmaksas, kas atbilstoši Publisko iepirkumu likumā noteiktajai iepirkumu procedūrai uzskatāmas par šīs iepirkuma procedūras – metu konkursa – organizēšanas izmaksām un bez kurām nav iespējama metu konkursa norise atbilstoši Latvijas Arhitektu savienības metu konkursa organizēšanas labas prakses standartiem. Ievērojot starptautisko praksi metu konkursu organizēšanā, kā attiecināmās izmaksas paredzētas godalgas pirmajām trim godalgotajām vietām. Šādā gadījumā metu konkursa organizēšana pamatoti uzskatāma par priekšnoteikumu tālākā būvprojekta izstrādei, jo konkursa rezultātā plānots izvēlēt godalgoto vietu ieguvējus, no kuriem viens mets tiks izvēlēts par realizējamu un sarunu procedūras rezultātā tiks izvēlēts atbilstošais būvprojekta izstrādātājs. Žūrijas komisijas locekļu atlīdzība ir attiecināma tikai uz uzņēmuma vai pakalpojuma līguma pamata.Papildus paredzēti grozījumi MK noteikumu Nr.188 37.3.1.apakšpunktā, veicot tehnisku precizējumu, attiecīgi, nepieciešams precizēt, ka esošos piegulošajos inženiertīklos var tikt veikta pārbūve.MK noteikumu Nr.188 37.9.apakšpunktā papildus noteiktajām ar projekta darbībām tieši saistīto publicitātes pasākumu izmaksām kā attiecināmās izmaksas nepieciešams paredzēt citas komunikācijas izmaksas, kas tiks izmantotas sabiedrības informēšanai par projektu un tā rezultātiem, lai nodrošinātu 5.6.1.SAM mērķa sasniegšanu un projekta rezultātu ilgtspēju. Atbilstoši veiktajiem pētījumiem (<http://www.adam-europe.eu/prj/4102/prj/rokasgramataLV.pdf>), teritoriju revitalizāciju var veicināt ar formālām sociālajām metodēm (likumi, politika), kā arī ar neformālākiem līdzekļiem un stratēģijām. Lietderīgas ir iedzīvotāju un dažādu institūciju iniciatīvas. Process, kurš ietver gan individuālas, gan institucionālas iniciatīvas, bieži tiek saukts par iesaistīto pušu sadarbību (*stakeholders’ participation)* – kuras mērķis ir izveidot sadarbību, no kuras iegūtu visas ieinteresētās puses. Teritoriju revitalizācijas iniciatīva var nākt no uzņēmējiem, sabiedriskajām organizācijām vai atsevišķu personu puses. Sabiedrības iesaistīšana revitalizācijas projekta koncepcijas izstrādāšanas fāzē palīdz radīt projektus, kas ir pievilcīgi investoriem un pieņemami sabiedrībai, uzlabo projekta dizaina kvalitāti un nodrošina sabiedrisko interešu aizstāvību (brīvas pieejas iespējas, teritorijas labiekārtošana u.tml.). Ņemot vērā 5.6.1.SAM mērķi, mērķa grupu un rezultāta rādītājus, kā arī pētījumos noskaidroto, revitalizācijas efekta sasniegšanas priekšnoteikums ir ne tikai infrastruktūras izbūve vai pārbūve, bet arī sabiedrības un potenciālo investoru aktīva iesaiste teritorijas revitalizācijas veicināšanas procesā ar mērķi palielināt iesaistīto pušu interesi par revitalizācijas iniciatīvām un veicināt to aktīvu līdzdalību teritorijas revitalizācijas plānošanas un īstenošanas procesos, tādējādi uzlabojot teritorijas izmantošanas potenciālu nākotnē. 5.6.1.SAM mērķa grupas aktīva iesaiste ir īpaši būtiska, lai veicinātu teritorijas apmeklētību, nodrošinātu attīstāmās teritorijas efektīvu sociālekonomisko izmantošanu un piesaistītu privātās investīcijas.Minētās izmaksas ir attiecināmas, ja tās veiktas saskaņā ar Eiropas Savienības fondu 2014. – 2020.gada plānošanas perioda publicitātes vadlīnijām Eiropas Savienības fondu finansējuma saņēmējiem. |
| 3. | Projekta izstrādē iesaistītās  institūcijas | Kultūras ministrija. |
| 4. | Cita informācija | Projektam pievienots Ministru kabineta sēdes protokollēmums, kurā norādīts, ka Centrālā finanšu un līgumu aģentūra lēmumu par projekta iesnieguma apstiprināšanu, apstiprināšanu ar nosacījumu vai noraidīšanu var pieņemt pēc grozījumu darbības programmā „Izaugsme un nodarbinātība” apstiprināšanas, ievērojot likuma „Eiropas Savienības struktūrfondu un Kohēzijas fonda 2014. – 2020.gada plānošanas perioda vadības likums” 29.panta 2.daļā noteikto. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 5.6.1.SAM ietvaros plānotie projektu iesniedzēji, tai skaitā Rīgas pilsētas iedzīvotāji, komersanti, viesi un Rīgas pilsētas pašvaldība.  |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu Nr.188 18.punktā paredzētā investīciju objekta izmaksu apmēra sliekšņa palielināšana no pieciem miljoniem *euro* uz 15 miljoniem *euro* sniegs lielāku ieguldījumu Latvijas Nacionālā attīstības plāna 2014.–2020.gadam rīcības virziena „Augstražīga un eksportspējīga ražošana un starptautiski konkurētspējīgi pakalpojumi” darbības „Nacionāla mēroga kultūras un sporta infrastruktūra (stadions, modernās mākslas muzejs, akustiskā koncertzāle)” izpildē, vienlaikus samazinot administratīvo slogu iepirkumu veikšanas posmā, nodrošinot iespēju vairāku iepirkumu par mazāku iepirkumu summu vietā izsludināt vienu iepirkumu par lielāku iepirkumu summu. |
| 3. | Administratīvo izmaksu monetārs novērtējums | Eiropas Savienības fondu administrēšanas izmaksas plānots segt no Eiropas Savienības struktūrfondu un Kohēzijas fonda 2014. – 2020.gada plānošanas perioda tehniskās palīdzības projekta līdzekļiem. |
| 4. | Cita informācija | Nav |

*Anotācijas III, IV, V un VI sadaļa –**Projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Centrālā finanšu un līgumu aģentūra un potenciālie projektu iesniedzēji (Rīgas pilsētaspašvaldība un valsts akciju sabiedrība „Valsts nekustamie īpašumi”) un Izglītības un zinātnes ministrija kā sadarbības partneris atbildīgajai iestādei 5.6.1.SAM ieviešanā. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija |  Nav |

Kultūras ministre D.Melbārde

Vīza: Valsts sekretārs S.Voldiņš

Sniedze 67330234

Kitija.Sniedze@km.gov.lv